باتھو مت

[تصغیر|ودولینڈ ٹیریٹوریل کونسل (BTC) کے صدر مقام کوکراجھار میں، ضلع [کوکراجھار آل باتھو مہاسبھا شہر کے علاقے باگن سالی میں واقع باتھو تھان سالی میں اس دن کو پورے دن پر مشتمل طے شدہ پروگرام کے ساتھ منا رہی ہے۔]]
تصغیر|یہ باتھو مندر اب تک تعمیر کیا جانے والا سب سے بڑا باتھو مندر تصور کیا جاتا ہے اور یہ سیاحوں کے لیے موزوں مقام کے طور پر مشہور ہے۔ اس جگہ پر روزانہ پانچ سو سے زائد افراد آتے ہیں۔
تصغیر|یہ ایک باتھو تھن سالی (عبادت گاہ) ہے۔
**باتَھو مَت** یا **باتَھو دھرم** آسام میں بوڈو برادری کے ماننے والے لوگوں کا ایک مخصوص مذہب ہے۔ 2025ء کی مصدقہ اطلاعات کے مطابق، اس مذہب کو کو آئندہ قومی مردم شماری میں ایک علاحدہ مذہبی کوڈ فراہم کیا گیا ہے۔ اس اقدام کو قومی سطح پر اس مذہب کے لیے ایک اہم اعتراف اور سرکاری پہچان کے طور پر دیکھا جا رہا ہے۔

## بوڈو قائدین کا االگ شناختی اعتراف پر اظہار تشکر
بودولینڈ ٹیریٹوریل کونسل (BTC) کے سابق چیف ایگزیکٹو ممبر اور یونائٹڈ پیپلز پارٹی–لبرل (UPPL) کے رہنما پرومود بورو نے اس تاریخی اعتراف پر مرکزی وزیرِ داخلہ امت شاہ کا شکریہ ادا کیا۔ انھوں نے اس فیصلے کو باتھو دھرم کو طویل عرصے سے منتظر قومی سطح کی پہچان فراہم کرنے والا قرار دیا۔

## مردم شماری کے عملے کے لیے ہدایات
بھارت کے رجسٹرار جنرل نے مردم شماری کرنے والوں کو ہدایت دی ہے کہ وہ جواب دہندگان کی جانب سے بتائے گئے مذہب کو بعینہٖ درج کریں اور یہ یقینی بنائیں کہ تمام بیان کردہ مذاہب، فرقوں یا عقائد کی درست اور مکمل دستاویز بندی کی جائے۔ اس فیصلے کی اطلاع کوکراجھار میں واقع باتھو روایتی و ثقافتی مرکز کے صدر شاردہ پرساد مشاہری کو بھی دی گئی ہے۔

## باتھو دھرم کی اہمیت
بھارتی وزیر داخلہ امت شاہ نے بودولینڈ کے عوام کے لیے باتھو دھرم کی اہمیت پر زور دیا۔ انھوں نے اس مذہب کو “پانچ عناصر کے خالق کے گہرے راز” کی علامت قرار دیا، جو پانچ بنیادی عناصر کی طرف اشارہ کرتا ہے: آگ، ہوا، زمین، آکاش (فضا) اور پانی۔ امت شاہ نے باتھو دھرم کے پیغام کو عام کرنے کے لیے اپنی وابستگی اور عزم کا بھی اظہار کیا ہے۔

## مذہب کی خصوصیت
باتھو دھرم بوڈو لوگوں کا روایتی عقیدہ ہے، جو آسام اور شمالی بنگال کے بعض علاقوں میں رائج ہے۔ "باتھو" کا مطلب ہے "پانچ اصول" — زمین، پانی، آگ، ہوا اور آکاش (فضا) ۔ اس مذہب میں قدرت کی عبادت اور ماحولیاتی توازن پر خاص زور دیا جاتا ہے۔

روحیت سے مراد یہ عقیدہ ہے کہ قدرتی اشیا اور مظاہر جیسے پودے، جانور، زمین، پانی، ہوا اور دیگر عناصر میں روحانی طاقت یا جان موجود ہوتی ہے۔ بوڈو برادری کے باتھو دھرم کی ابتدائی تشریحات میں اسے ایک حد تک اینی درویشانہ روایت قرار دیا گیا، کیونکہ اس میں قدرت سے گہرا روحانی تعلق اور فطری عناصر کا احترام مرکزی حیثیت رکھتا ہے۔

تاہم جدید محققین اس بات پر زور دیتے ہیں کہ باتھو دھرم محض روحیت نہیں، بلکہ اس کا مرکز ایک اعلیٰ و واحد ہستی ہے جسے باتھو بروئی/سیب بروئی کہا جاتا ہے۔ اس طرح اس دھرم میں قدرت پرستی کے عناصر ضرور پائے جاتے ہیں، مگر اس کی اساس ایک مرکزی خدا پر ایمان اور منظم مذہبی تصور پر قائم ہے۔

باثو دھرم میں سِجو (Sijou) پودا مقدس علامت کی حیثیت رکھتا ہے، جو فطرت، زندگی اور روحانیت کے باہمی ربط کی نمائندگی کرتا ہے۔ یوں یہ دھرم جاندار و غیر جاندار فلسفیانہ عناصر کو اپنے اندر سموئے ہوئے ایک مستقل اور منفرد مذہبی روایت کی صورت اختیار کرتا ہے۔

قدیم مذہب میں اہم تبدیلیاں رونما ہو رہی ہیں اور یہ تبدیلیاں مذہبی اصلاح کے ساتھ ساتھ اس مذہب کو منظم شکل دینے کی کوشش کے طور پر دیکھی جا رہی ہیں:

* یہ روایتی طور پرروحیت (animistic) پر مبنی تھا، جس میں سیجو (کیکٹس پودا) کو مقدس سمجھ کر اس کی کھلے آسمان تلے عبادت کی جاتی تھی۔
* پرانی روایات کے تحت بوڈو لوگ اپنے دیوتاؤں کو قربانیاں (پہاڑوں یا جانوروں کی) پیش کرتے تھے اور گھر میں بنی دیسی شراب بھی رسومات میں پیش کی جاتی تھی۔
* اب اس دین کے پیروکار مقدس مقامات (مندر) تعمیر کرنے لگے ہیں، جو پہلے کبھی نہیں بنائے جاتے تھے۔
* ساتھ ہی ساتھ جانوروں کی قربانی (animal sacrifice) میں کمی آ رہی ہے اور لوگ شراب کے استعمال جیسے قدیم رسم و رواج سے آہستہ آہستہ ہٹ رہے ہیں۔
* گوٹھاری اساری نامی پجاری نے لے لی ہے، جسے گاؤں کی جانب سے مقرر کیا جاتا ہے اور اس کے ساتھ گلوکاروں کا ایک گروہ ہوتا ہے جو عبادت کے وقت باتھو آروج گاتا ہے۔ عبادت کے آغاز میں دوری (بوڈو پجاری) بوڈو زبان میں رائسنگنے (Raisongnay) کے ذریعے یہ وضاحت کرتا ہے کہ یہ عبادت کیوں اور کس کے لیے انجام دی جا رہی ہے اور اسی طرح اختتامی رائسنگنے (اختتامی منتر) کے ساتھ عبادت کا اختتام بھی ہوتا ہے۔ ترمیم شدہ باتھو دھرم کے مبلغین اور پیروکاروں نے اب دوری (مرد پجاری) اور دُورِینی(خاتون پجاری) کی بجائے دوری کے کردار کو زیادہ اہمیت دینا شروع کر دی ہے۔ ماضی میں، کھیرائے (Kherai) کی عبادت کے دوران دورینی کا کردار نہایت اہم ہوا کرتا تھا۔ کھیرائے ایک مذہبی تہوار ہے، جس میں دیوی دیوتاؤں کو رسوماتی رقص اور ڈرامے کے ذریعے خوش کیا جاتا ہے اور اس میں دورینی مرکزی رقاصہ ہوتی ہے۔ جیسے ہی پجاری یا اوجھا منتر پڑھتا ہے، دورینی تال میل کے ساتھ رقص شروع کر دیتی ہے۔ وہ باتھو کے مذبح (بلی گاہ) کے گرد دائرے کی صورت میں رقص کرتی ہے، جہاں دیوتاؤں کی علامتی موجودگی ہوتی ہے۔ اوجھا، دیوری اور گاؤں کے بزرگ افراد اس کے رقص کی پیروی کرتے ہوئے ہاتھوں کے مخصوص اشارے بناتے ہیں۔ دورینی کے ذریعے رقص کی اٹھارہ اقسام پیش کی جاتی ہیں، جن میں شامل ہیں:
دہال سِبنائے، باتھو گِدِنگنائے، چا گوٗلاؤ بُنائے، خوِجِیما فونائے، دہال تھنگری سِبنائے، تھنگری سَیاؤ گنائے، مویسو گیلینائے، گورائے دابرائنائے (Dahal sibnay, bathou gidingnay, Cha gwlao bwnay, khwijema fonai, dahal thungri sibnay, thungri sayao ganay, mwisw gelenai, gorai dabrainay) وغیرہ۔یہ تمام رقص روایتی موسیقی کے سازوں کے ساتھ ادا کیے جاتے ہیں، جن میں کھم (Kham بڑا ڈھول)، سِفُنگ (لمبی بانسری)، سِرزا (وائلن نما ساز) اور زُوتھا (جھانجھ) شامل ہیں۔

## حوالہ جات

## مزید پڑھیے

# Baro, M. (2021). An analytical study on Bathou religious folk belief and traditional knowledge of the Bodos. Journal of Emerging Technologies and Innovative Research, 8(5), 42–45. Retrieved from https://www.jetir.org/papers/JETIR2105005.pdf
# Basumatary, K. (2019). Archetype of the Bathou religion: An analytical study. Language in India, 19(10), 1–12. Retrieved from https://www.languageinindia.com/oct2019/kanerybodoreligionfinal.pdf
# Bhardwaj, B. (2017). Bathou religion and its philosophical significance. IOSR Journal of Humanities and Social Science, 22(9), 62–65. Retrieved from https://www.iosrjournals.org/iosr-jhss/papers/Vol.%2022%20Issue9/Version-12/G2209126265.pdf
# Brahma, R. (2025). Is Bathou Hindu? Consolidated Hinduism and assertions of a traditional religion among the Boros of Assam. Modern Asian Studies, 58(6), 1450–1475. Cambridge University Press. https://doi.org/10.1017/S0026749X24000456
# Daimary, A. J. (2022). The significance of the five-fold fastening and 18 bamboo post in Bathouism. International Journal of Research in Technical Innovation, 6(10), 115–122. Retrieved from https://ijrti.org/papers/IJRTI2210115.pdf
# Mazumdar, P. (2025). Bodo people of Assam and their folk religion: Bathouism. Enroute Indian History. Retrieved from https://enrouteindianhistory.com/bodo-people-of-assam-and-their-folk-religion-bathouism/
# Narzary, J. (2024). Bodo identity assertion and revitalisation of Bathou faith: A study on tribal politics. IOSR Journal of Humanities and Social Science, 29(12), 11–20. Retrieved from https://www.iosrjournals.org/iosr-jhss/papers/Vol.29-Issue12/Ser-4/B2912041120.pdf
# Swargiary, S. (2025). Bathouism and its relevance in the present world. The Academic Journal, 3(7), 64–74. https://doi.org/10.5281/zenodo.16778626
# Barmahalia, F. (2012). Revivalism of Bathouism among the Bodos. IOSR Journal of Humanities and Social Science, 1(5), 42–45. Retrieved from https://www.iosrjournals.org/iosr-jhss/papers/vol1-issue5/H0154245.pdf
# Barmahalia, F. (2021). Revivalism of Bathouism among the Bodos. Academia.edu. . Retrieved from https://www.academia.edu/51913207/Revivalism_of_Bathouism_Among_the_Bodos
# Mochahary, T. (2025). Ecological consciousness and religious ethos among the Bodos of Assam: An ethnological inquiry. International Journal of Creative Research Thoughts, 13(11), 36–45. Retrieved from https://ijcrt.org/papers/IJCRT2511636.pdf
# IndiaTimes. (2023, February 14). Explained: What is Bathou, the religion of the Bodos in Assam. IndiaTimes. Retrieved from https://www.indiatimes.com/news/india/explained-what-is-bathou-the-religion-of-the-bodos-in-assam-603374.html
# Main Bhi Bharat. (2023). Big changes in Bathou religion practices of Bodo people in Assam. Main Bhi Bharat. Retrieved from https://mainbhibharat.co.in/main-bhi-bharat/big-changes-in-bathou-religion-practices-of-bodo-people-in-assam/
# Bodoland Watch. (2015, July 15). Revivalism of Bathouism among the Bodos. Bodoland Watch (WordPress). Retrieved from https://bodolandwatch.wordpress.com/2015/07/15/revivalism-of-bathouism-among-the-bodos/
# Swargiary, S. (2020). Bathouism: The indigenous faith of the Bodos. Kokrajhar: Bodoland University Press.


زمرہ:آسام کے سماجی گروہ